Ruddalens skrinnarhall

Ruddalens skrinnarhall også kalt Rudhallen, er en overbygd bane for hurtigløp på skøyter i bydelen Västra Frölunda i Göteborg, Sverige. I 1971 ble det bygd en utendørs kunstisbane på stedet. I 2002 ble det lagt tak på banen, noe som gjorde det til Sveriges første, og foreløpig eneste, overbygde bane for hurtigløp på skøyter. Hallen er åpen mot vekslingsiden, og man har således ikke mulighet til å kontrollere forholdene på samme måte som på innendørsbaner som i Vikingskipet og Calgary

Frem til 1984 ble Nya Ullevi brukt som mesterskapsarena i Göteborg. Det første internasjonale mesterskapet på Ruddalen var EM allround for menn i 1989. I 1994 vant Johann Olav Koss VM allround på denne banen, noe som også ble hans siste internasjonale tittel. VM allround i 2003 var det første mesterskapet som ble arrangert i den innebygde banen.

Skøytehallen er et av anleggene i Ruddalens idrottscentrum, et anlegg som også omfatter flere fotballbaner og en bandybane.

Referanser

Eksterne lenker
 Göteborgs Stad - Om Ruddalens idrottscentrum
 IK Wega skridsko
 IFK Göteborg skridsko

Skøytearenaer
Idrettsanlegg i Sverige
Sport i Göteborg
Hurtigløp på skøyter i Sverige
Artikler i skøytesportprosjektet
Byggverk i Göteborg